  Туспуктэм: Удмуртиысь гурт возёсъя но сиён-юонъя министерстволэн пресс-службаез Наталия Сильвестрова Пичи Пурга ёросысь Выль Мӧнья гуртын 100 йыр кунянъёслы роботизировать карем гид усьтӥзы. Отын кунянъёсты вордскем дырысенызы куать толэзь тырмытозязы возёзы. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. Кунян гид ньыль висъетлы люкемын, коткудаз висись пудолы ветеринарной блок вань. Одӥг висъетын 25 кунян улоз. Гидэ туала техника басьтӥзы: кунянъёсты люктан «Кормо-няня» аппарат, поилкаос, сӥятӥсь танк, сиён сётонъя асэрказ ужась сӧзнэт. Вань пудоез одӥг адями утялтыны быгатэ. Гидэз пуктыны оглом 30 миллион манет висъязы. «Родина» гурт возёсын 1 сюрс 360 сюро таза пудо вордо, со пӧлын 600 скалъёс. Тодэ вайытом, 2022-тӥ арын Выль Мӧньяысь «Родина» гурт возёсын ик нырысетӥзэ Пичи Пурга ёросын роботизированной фермаез усьтӥзы.  Тегъёс: гуртвозёс пудовордон Технологиос ПичиПурга Удмуртия  